**Ajánlattételi felhívás**

Telki község Képviselő-testülete pályázatot hirdet a település közigazgatási területén belül található önkormányzati tulajdonú bel- és külterületi úthálózat 2018 évi fenntartási, kátyúzási munkáinak elvégzésére.

Az úthálózat fenntartási, kátyúzási munkák a település teljes területén a Megbízó által meghatározott fontossági sorrend szerint kell végezni. A fenntartási, kátyúzási munkákat a beavatkozás sürgőssége és módja alapján kell elvégezni. Az úthálózat fenntartási, kátyúzási munkanemeket a mellékelt táblázat tartalmazza.

Bizonyos területeken az úthálózat fenntartási, kátyúzási munkákon kívül csapadékvíz-elvezetési és szegély fenntartási és építési munkálatokat is el kell végezni. Ezeket a munkákat is tartalmazza tételesen a mellékelt táblázat.

Az ajánlatot a mellékelt táblázat kitöltésével az egységárak beírásával kérjük elkészíteni.

A Pályázathoz csatolni kell az úthálózat fenntartási, kátyúzási munkák elvégzésre használt géppark és telephely bemutatását vagy rendelkezésre állásának igazolását, valamint a környezetgazdálkodás érdekében tett intézkedések leírását, vagy az ISO:14001 vagy azzal egyenértékű környezetirányítási rendszer meglétét igazoló tanúsítványt. Csatolni kell ezen kívül a mellékelt szerződés tervezet elfogadásáról szóló dokumentumot.

A pályázatokat zárt borítékban „Úthálózat fenntartási, kátyúzási munkák – Pályázat” felirattal kell benyújtani.

**Beadási határidő:                                            2018. március 00. 12 óra**

**Beadás helye:                                                   Polgármesteri Hivatal**

**2089. Telki, Petőfi u.1.**

**Értékelés, eredményhirdetés:**A pályázatokról, a szolgáltató kiválasztásáról Telki község Képviselő-testülete dönt legkésőbb **2018. március 00-ig.** A döntésről a pályázók írásos értesítést kapnak.

A pályázattal kapcsolatban információ kérhető Hoós Pétertől a Polgármesteri Hivatal Településfejlesztési és Üzemeltetési Csoportjának munkatársától.

A fenntartási, kátyúzási munkákhoz használt gépek és eszközök tárolása Telki közterületein illetve a munkavégzési területeken nem engedélyezett. A fenntartási, kátyúzási munkák során keletkező mindennemű építési törmelék lerakása Telki közigazgatási területén szigorúan tilos, azokat a vállalkozó köteles saját költségén lerakóhelyre szállítani.

A fenntartási, kátyúzási munkálatokat a vonatkozó hatályos jogszabályok betartásával kell végezni, különös tekintettel a Telkiben hatályban lévő alábbi rendeletekre:

* A zaj- és rezgés elleni védelem helyi szabályairól szóló 16/2011. (06.29.) Ör. számú rendelet.
* A helyi közútra történő behajtás korlátozásáról szóló 10/2009. számú rendelet.
* **Telki község közterületeinek használatáról, a közterületek rendjéről szóló 3/2014.(I.24.) Ör. számú rendelet**
* [Telki község környezetének védelméről szóló 15/2011. (VI.29.) számú rendelet](http://telki.hu/index.php/rendeletek/106-kornyezetvedelem/218-telki-kozseg-kornyezetenek-vedelmerol-152011-0629).

**Szerződési feltételek:**

A szerződés 2018. évre szól.

A Megbízó a szükséges fenntartási, kátyúzási munkákat a felmerülő igények és a költségvetési rendeletében biztosított költségvetési források mértékének ismeretében jogosult a Vállalkozótól megrendelni.

A megrendelő az éves fenntartási, kátyúzási díjat 2 részletben fizeti meg a vállalkozónak. Az első részszámla tárgyév szeptember 15-én, az éves végszámla pedig tárgyév december 31-ig állítható ki az addig elvégzett munkákról elkészített tételes kimutatása alapján. A vállalkozó az elvégzett munkákról napi rendszerességgel munkanaplót készít, melyet a Településfejlesztési és Üzemeltetési Csoport kijelölt munkatársa ellenőriz.